

**NÁVRH**

Všeobecne záväzné nariadenie

**č. 04/2024**

## o poskytovaní sociálnych služieb, o spôsobe a výške úhrad za sociálne služby

 **Čl. I**

**Úvodné ustanovenia**

Obecné zastupiteľstvo obce Kunešov v súlade s ustanovením § 6 ods. 1 a § 11 zákona NR SR č. 369/1990 Zb. o obecnom zriadení v znení neskorších predpisov a zákona NR SR č. 448/2008 Z. z. o sociálnych službách ( „ďalej len zákona č. 448/2008 Z. z. „) a o zmene a doplnení zákona č. 455/1991 Zb. o živnostenskom podnikaní ( živnostenský zákon ) v znení neskorších predpisov, sa uznieslo na tomto všeobecne záväznom nariadení.

**§ 1**

**Predmet úpravy**

1.Toto všeobecne záväzné nariadenie (ďalej len „VZN“) upravuje podmienky poskytovania niektorých sociálnych služieb v zmysle zákona č.448/2008 Z.z. o sociálnych službách v znení neskorších predpisov a zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len zákon o sociálnych službách)

2.Toto VZN upravuje podrobnosti:

1. o rozhodovaní o odkázanosti na sociálne služby,
2. o poskytovaní a zabezpečovaní sociálnych služieb,
3. o spôsobe a výške úhrady za poskytovanie sociálnych služieb

3. Toto VZN podrobnejšie upravuje pôsobnosť obce Kunešov vo veciach :

a) rozhodovania o odkázanosti na sociálne služby (opatrovateľskú službu, sociálnu službu v zariadení pre seniorov )

b) zabezpečovania týchto druhov sociálnych služieb:

1. opatrovateľskej služby

2. sociálnej služby v zariadení pre seniorov

3. iných sociálnych služieb v zmysle zákona o sociálnych službách

**§ 2**

 **Konanie vo veci odkázanosti na sociálnu službu**

1. Žiadosť o posúdenie odkázanosti na sociálnu službu podľa sa podáva na Obecný úrad v Kunešov.

2. Ak fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu alebo udeliť písomný súhlas na poskytnutie sociálnej služby , môže v jej mene a s jej súhlasom a na základe potvrdenia ošetrujúceho lekára o zdravotnom stave tejto fyzickej osoby podať žiadosť alebo udeliť súhlas aj iná fyzická osoba.

3. Žiadosť o posúdenie odkázanosti na sociálnu službu obsahuje najmä:

a) meno a priezvisko žiadateľa (fyzickej osoby, ktorej sa má poskytovať sociálna služba),

b) dátum narodenia,

c) trvalý a prechodný pobyt,

d) rodinný stav,

e) štátne občianstvo,

f) druh sociálnej služby, na ktorú má byť fyzická osoba posúdená, a ak ide o sociálne služby v zariadení aj formu poskytovaných sociálnych služieb v zariadení a potvrdenie poskytovateľa zdravotnej starostlivosti o nepriaznivom zdravotnom stave fyzickej osoby, ktorá žiada o posúdenie odkázanosti na sociálnu službu.

4. Podkladom na vydanie rozhodnutia o odkázanosti na sociálnu službu je posudok o odkázanosti na sociálnu službu.

5. Na vypracovanie posudku o odkázanosti na sociálnu službu sa primerane použijú ustanovenia § 48 až 51 zákona o sociálnych službách.

6. Obec Kunešov na základe lekárskeho posudku a sociálneho posudku vyhotovuje posudok o odkázanosti na sociálnu službu, ktorý obsahuje

a) stupeň odkázanosti fyzickej osoby na pomoc inej fyzickej osoby,

b) znevýhodnenie fyzickej osoby s ťažkým zdravotným postihnutím ( ŤZP ) alebo s svoju domácnosť a pri základných sociálnych aktivitách,

c) návrh druhu sociálnej služby,

d) určenie termínu opätovného posúdenia zdravotného stavu.

nepriaznivým zdravotným stavom v oblasti samoobslužných úkonov, úkonov starostlivosti o

7. Pri rozhodovaní o odkázanosti na sociálnu službu môže obec použiť ako podklad na vydanie rozhodnutia o odkázanosti na sociálnu službu komplexný posudok vydaný príslušným úradom práce, sociálnych vecí a rodiny na účely kompenzácie sociálnych dôsledkov ťažkého zdravotného postihnutia podľa osobitného predpisu, ak je jeho obsahom aj posúdenie stupňa odkázanosti fyzickej osoby na pomoc inej fyzickej osoby alebo posudok o odkázanosti na sociálnu službu vydaný inou obcou.

8. Na konanie o odkázanosti na sociálnu službu sa primerane vzťahujú všeobecne záväzné právne predpisy o správnom konaní.

9. Priebeh konania vo veci rozhodovania o odkázanosti na sociálnu službu zabezpečuje Obecný úrad v Kunešov, ktorý eviduje a vedie celú spisovú agendu.

10. O odkázanosti na sociálnu službu rozhoduje za obec ako správny orgán starosta obce v zmysle § 13 ods. 5 zákona č. 369/1990 Zb. o obecnom zriadení.

**§ 3**

**Povinnosti prijímateľa sociálnej služby**

 1. Prijímateľ sociálnej služby je povinný písomne oznámiť obci prostredníctvom Obecného úradu v Kunešove do 8 dní zmeny v skutočnostiach rozhodujúcich na trvanie odkázanosti na sociálnu službu a zmeny v príjmových pomeroch a majetkových pomeroch rozhodujúcich na určenie sumy úhrady za sociálnu službu.

2. Prijímateľ sociálnej služby je povinný na výzvu obce osvedčiť skutočnosti rozhodujúce na trvanie odkázanosti na sociálnu službu, a to v lehote do 8 dní odo dňa doručenia výzvy, ak obec v písomnej výzve neurčí dlhšiu lehotu. Ak fyzická osoba nevyhovie výzve v určenej lehote, rozhodne obec o zániku odkázanosti fyzickej osoby na sociálnu službu, ak bola vo výzve na tento následok upozornená.

3. Fyzická osoba, ktorá žiada o poskytovanie sociálnej služby alebo prijímateľ sociálnej služby sú povinní na výzvu obce zúčastniť sa posúdenia zdravotného stavu a opätovného posúdenia zdravotného stavu v termíne určenom lekárom. Ak sa vyzvané fyzické osoby tohto posúdenia nezúčastnia, konanie o odkázanosti na sociálnu službu sa zastaví, alebo sa rozhodne o zániku odkázanosti na sociálnu službu.

4. Prijímateľ sociálnej služby je povinný obci oznámiť výšku svojich príjmov a čestným vyhlásením preukázať výšku úspor a hodnotu majetku, ohlásiť zmeny vo výške príjmu, úspor a zmeny v hodnote majetku, ktoré sú rozhodujúce na určenie sumy úhrady za sociálnu službu. Ak prijímateľ sociálnej služby nesplní túto povinnosť, obec nie je povinná pri určení sumy úhrady za sociálnu službu postupovať podľa § 5 tohto nariadenia.

 **§ 4**

**Úhrada za sociálnu službu**

1. Prijímateľ sociálnej služby je povinný platiť úhradu za poskytovanie opatrovateľskej služby.

2. Prijímateľ sociálnej služby je povinný platiť úhradu za poskytnutú sociálnu službu podľa svojho príjmu a majetku.

3. Prijímateľ sociálnej služby si platenie úhrady za poskytnutú sociálnu službu rieši najmä užívaním vlastného majetku, správou vlastného majetku alebo prenájmom vlastného majetku.

4. Na účely úhrady za sociálnu službu sa do príjmu občana započítava aj zvýšenie dôchodku pre bezvládnosť občana, ktorému sa sociálna služba poskytuje. Úhrada za poskytnutú sociálnu službu sa určuje podľa druhu poskytovanej sociálnej služby a rozsahu poskytovanej sociálnej služby.

**§ 5**

**Právna ochrana občana pred platením úhrady neprimeranej jeho príjmu,**

**majetku a rodinným pomerom**

1. Prijímateľ sociálnej služby nie je povinný platiť úhradu za sociálnu službu, ak jeho príjem je nižší alebo sa rovná sume ustanovenej v tomto §, a to v závislosti od druhu a formy sociálnej služby.

2. Prijímateľ sociálnej služby platí len časť úhrady za sociálnu službu, ak jeho príjem je vyšší ako sú sumy ustanovené v tomto paragrafe a jeho výška nepostačuje na zaplatenie určenej úhrady za sociálnu službu.

3. Po zaplatení úhrady za opatrovateľskú službu musí prijímateľovi sociálnej služby zostať mesačne z jeho príjmu najmenej 1,3 násobku sumy životného minima pre jednu plnoletú fyzickú osobu ustanovenej osobitným predpisom Zákona č.601/2003 o životnom minime a o zmene a doplnení niektorých zákonov.

4. Ak sa príjem prijímateľa sociálnej služby posudzuje spoločne s príjmami fyzických osôb, ktorých príjmy sa s ním spoločne posudzujú, po zaplatení úhrady za sociálnu službu musí prijímateľovi sociálnej služby zostať suma uvedená v tomto paragrafe a fyzickým osobám, ktorých príjmy sa spoločne posudzujú s príjmom prijímateľa sociálnej služby, musí zostať mesačne z ich príjmu najmenej 1,3 násobku sumy životného minima ustanovenej osobitným predpisom.1 Ak nevznikne prijímateľovi sociálnej služby povinnosť platiť úhradu za sociálnu službu alebo jej časť a táto povinnosť nevznikne ani rodičom alebo deťom a prijímateľ sociálnej služby zomrie, nezaplatená úhrada za sociálnu službu alebo jej časť je pohľadávka poskytovateľa sociálnej služby, ktorá sa uplatňujú v konaní o dedičstve.

5. Na účely zisťovania príjmu podľa tohto zákona u fyzických osôb sa za fyzické osoby, ktoré sa s týmito osobami spoločne posudzujú, považujú osoby podľa osobitného predpisu.

6. Ak u prijímateľov sociálnych služieb zo závažných dôvodov nemožno zistiť ich príjem, za ich príjem sa považuje suma životného minima pre jednu plnoletú fyzickú osobu ustanovená osobitným predpisom zákona č. 601/2003 o životnom minime a o zmene a doplnení niektorých zákonov.

**§ 6**

 **Účasť rodiny na úhradách**

1. Ak prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, môže úhradu za sociálnu službu alebo jej časť platiť aj iná osoba, pričom táto osoba môže uzatvoriť s poskytovateľom sociálnej služby zmluvu o platení úhrady za sociálnu službu.

2. Ak podľa tohto nariadenia nevznikne prijímateľovi sociálnej služby povinnosť platiť úhradu za sociálnu službu alebo jej časť, prechádza táto povinnosť postupne na rodičov a deti, ak sa ich príjem neposudzuje spoločne s príjmom prijímateľa sociálnej služby; rodičom alebo deťom po zaplatení úhrady za sociálnu službu musí mesačne zostať 1,3 násobku sumy životného minima ustanovenej osobitným predpisom zákona č. 601/2003 o životnom minime a o zmene a doplnení niektorých zákonov.

3. Obec požaduje úhradu postupne od manžela, manželky, detí alebo rodičov, ak prijímateľ sociálnej služby nie je povinný platiť úhradu za sociálnu službu, alebo platí len časť tejto úhrady.

**§ 7**

**Všeobecné ustanovenia o poskytovaní sociálnych služieb**

Obec Kunešov v rozsahu svojej pôsobnosti fyzickej osobe, ktorá je odkázaná na sociálnu službu:

a) poskytne sociálnu službu – opatrovateľskú službu

b) zabezpečí poskytovanie sociálnej služby u verejného poskytovateľa sociálnej služby, ak s týmto fyzická osoba, ktorá žiada o uzatvorenie zmluvy o poskytovaní sociálnej služby, súhlasí, alebo

c) zabezpečí poskytovanie sociálnej služby u neverejného poskytovateľa sociálnej služby na základe dohody obce s fyzickou osobou, ktorá žiada o uzatvorenie zmluvy o poskytovaní sociálnej služby, ak obec nemôže poskytnúť alebo zabezpečiť poskytovanie sociálnej služby podľa písmen a) a b) tohto paragrafu.

**§ 8**

**Zmluva o poskytovaní sociálnej služby**

1. Obec Kunešov ako poskytovateľ sociálnej služby poskytuje sociálnu službu prostredníctvom Centra integrovanej sociálno-zdravotnej starostlivosti, Kremnica na základe zmluvy o poskytovaní sociálnej služby.

2. Zmluva o poskytovaní sociálnej služby musí byť uzatvorená písomne a spôsobom, ktorý je pre prijímateľa sociálnej služby zrozumiteľný.

3. Pokiaľ má žiadateľ záujem o poskytovanie sociálnej služby je povinný podať písomnú žiadosť o uzatvorenie zmluvy o poskytovaní sociálnej služby (opatrovateľskej služby) do Centra integrovanej sociálno-zdravotnej starostlivosti v Kremnici.

Žiadosť obsahuje :

a) meno a priezvisko žiadateľa – fyzickej osoby, ktorej sa má poskytovať sociálna služba,

b) dátum narodenia, adresa trvalého a prechodného pobytu,

c) druh sociálnej služby, ktorá sa má poskytovať,

d) aktuálny výmer o výške dôchodku zo sociálnej poisťovne, alebo potvrdenie o príjme za predchádzajúci kalendárny rok,

e) doklady o majetkových pomeroch (napr. list vlastníctva),

f) deň začatia poskytovania sociálnej služby a čas poskytovania sociálnej služby,

g) iné doklady, ktoré sú podkladom na uzatvorenie zmluvy.

4. K žiadosti o uzatvorenie zmluvy o poskytovaní sociálnej služby je žiadateľ povinný priložiť aj právoplatné rozhodnutie o odkázanosti na sociálnu službu.

5. Zmluva o poskytovaní sociálnej služby obsahuje :

a) označenie zmluvných strán,

b) druh poskytovanej sociálnej služby,

c) vecný rozsah sociálnej služby a formu poskytovania sociálnej služby,

d) deň začatia poskytovania sociálnej služby,

e) čas poskytovania sociálnej služby,

f) miesto poskytovania sociálnej služby,

g) sumu úhrady za sociálnu službu, spôsob jej určenia a spôsob jej platenia,

h) podmienky zvyšovania sumy úhrady za sociálnu službu,

i) dôvody odstúpenia od zmluvy,

j) sumu nezaplatenej úhrady za sociálnu službu podľa § 73 ods. 13 zákona o sociálnych službách.

6. V zmluve o poskytovaní sociálnej služby sa môžu dohodnúť aj ďalšie náležitosti.

7. Ak osoba odmietne uzatvoriť zmluvu o poskytovaní sociálnej služby, povinnosť obce zabezpečiť poskytovanie sociálnej služby sa považuje za splnenú.

8. Ak sa zmenia skutočnosti, ktoré sú predmetom zmluvy o poskytovaní sociálnej služby, zmenia sa tieto skutočnosti dodatkom k zmluve o poskytovaní sociálnej služby.

9. Ak sa zmenia skutočnosti rozhodujúce na určenie úhrady za sociálnu službu podľa tohto nariadenia, obec a prijímateľ sociálnej služby sú povinní uzatvoriť dodatok k zmluve o poskytovaní sociálnej služby.

10. Prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu, pričom výpovedná lehota nesmie byť dlhšia ako 30 dní.

11. Obec Kunešov ako poskytovateľ sociálnej služby môže jednostranne vypovedať zmluvu o poskytovaní sociálnej služby, ak

a) prijímateľ sociálnej služby hrubo porušuje povinnosti vyplývajúce zo zmluvy o poskytovaní sociálnej služby najmä tým, že hrubo porušuje dobré mravy, ktoré narúšajú občianske spolužitie alebo nezaplatí dohodnutú úhradu za sociálnu službu,

b) prijímateľ sociálnej služby neuzatvorí dodatok k zmluve o poskytovaní sociálnej služby podľa ods. 9 tohto paragrafu,

c) obec rozhodne o zániku odkázanosti fyzickej osoby na sociálnu službu. Obec je povinná doručiť prijímateľovi sociálnej služby písomnú výpoveď s uvedením dôvodu výpovede. Výpovedná lehota je 30 dní.

12. Na vzťahy neupravené týmto nariadením vo veci poskytovania sociálnej služby sa primerane použijú ustanovenia zákona o sociálnych službách.

**§ 9**

**Opatrovateľská služba**

1. Na základe uznesenia Mikroregiónu Kremnica č ............., zo dňa .................... sa opatrovateľská služba poskytuje ako terénna sociálna služba na území obce Kunešov prostredníctvom Centra integrovanej socialno-zdravotnej starostlivosti Kremnica :

a) fyzickej osobe s trvalým pobytom v obci Kunešov ktorá je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 1 tohto nariadenia a zároveň je odkázaná na pomoc pri samoobslužných úkonoch, úkonoch starostlivosti o svoju domácnosť a základných sociálnych aktivitách podľa prílohy č. 2 tohto nariadenia ,

b) fyzickej osobe s prechodným pobytom v obci Kunešov, ktorá je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 1 a zároveň je odkázaná na pomoc pri úkonoch samoobslužných úkonoch, úkonoch starostlivosti o svoju domácnosť a základných sociálnych aktivitách podľa prílohy č. 2 .

**§ 10**

**Okruh osôb, ktorým nemožno poskytovať opatrovateľskú službu**

1. Opatrovateľskú službu nemožno poskytovať fyzickej osobe,

a) ktorej sa poskytuje celoročná pobytová sociálna služba,

b) ktorá je opatrovaná fyzickou osobou, ktorej sa poskytuje peňažný príspevok za opatrovanie podľa osobitného predpisu,

c) ktorej sa poskytuje peňažný príspevok za osobnú asistenciu podľa osobitného predpisu,

d) ktorej je nariadená karanténa pre podozrenie z nákazy prenosnou chorobou a pri ochorení touto nákazou.

2. Ustanovenie odseku 1 písm. b) tohto paragrafu sa nepoužije, ak

a) je fyzická osoba vykonávajúca opatrovanie v zdravotníckom zariadení,

b) sa fyzickej osobe vykonávajúcej opatrovanie poskytuje odľahčovacia služba,

c) sa fyzickej osobe, ktorá je opatrovaná fyzickou osobou, ktorej sa poskytuje peňažný príspevok na opatrovanie podľa osobitného predpisu; poskytuje opatrovateľská služba v rozsahu najviac osem hodín mesačne.

**§ 11**

**Poskytovanie opatrovateľskej služby**

1. Podmienkou poskytovania opatrovateľskej služby je rozhodnutie o odkázanosti na poskytovanie opatrovateľskej služby.

2. Podmienky poskytovania opatrovateľskej služby, výšku a spôsob úhrady za opatrovateľskú službu, upravuje zmluva o poskytovaní sociálnej služby uzatvorená podľa § 9 tohto VZN medzi prijímateľom služby a poskytovateľom opatrovateľskej služby - Centrom integrovanej sociálno-zdravotnej starostlivosti, Kremnica.

3. Opatrovateľskou službou sa poskytujú úkony uvedené v prílohe č. 2 tohto nariadenia.

4. Rozsah úkonov na základe sociálnej posudkovej činnosti určuje obec v hodinách. Minimálny rozsah úkonov nemôže byť nižší ako je rozsah zodpovedajúci stupňu odkázanosti fyzickej osoby posúdený podľa prílohy č. 1 toho nariadenia.

5. Opatrovateľská služba sa poskytuje prednostne v domácnosti občana.

6. Obec poskytuje opatrovateľskú službu prostredníctvom pracovníkov poskytovateľa služby – Centra integrovanej sociálno-zdravotnej starostlivosti, Kremnica, v pracovné dni v čase od 7.00 do 15.00 hod

7. Opatrovateľská služba sa poskytuje po dobu počas splnenia podmienok na poskytovanie opatrovateľskej služby.

8. Pri hospitalizácii prijímateľa opatrovateľskej služby, pri jeho umiestnení do zariadenia sociálnych služieb alebo pri prerušení poskytovania opatrovateľskej služby na dobu dlhšiu ako 30 dní je prijímateľ sociálnej služby alebo jeho rodinní príslušníci povinní písomne vyzvať poskytovateľa opatrovateľskej služby k zmene zmluvných podmienok zmluvy o poskytovaní sociálnej služby formou dodatku alebo jej zrušenie. V prípade ak prijímateľ opatrovateľskej služby alebo rodinní príslušníci nedoručia obci, alebo poskytovateľovi opatrovateľskej služby do 30 dní výzvu podľa predchádzajúcej vety, poskytovateľ opatrovateľskej služby odstúpi od uzatvorenej zmluvy.

 **§ 12**

**Výška úhrady za opatrovateľskú službu**

1. Prijímateľ sociálnej služby je povinný platiť úhradu za opatrovateľskú službu v sume určenej poskytovateľom sociálnej služby, na základe rozhodnutia, ktoré mu vydá Centrum integrovanej sociálno- zdravotnej starostlivosti, Kremnica.

2. Výšku úhrady za opatrovateľskú službu určuje obec Kunešov nasledovne:

- Platba obce 1,00 € / hodina,

- Platba , ktorú hradí prijímateľ sociálnej služby 1,50 € / hodina

**§ 13**

**Rozsah a spôsob úhrady za opatrovateľskú službu**

1. Rozsah a podmienky úhrady za poskytovanie opatrovateľskej služby si poskytovateľ - Centrum integrovanej sociálno-zdravotnej starostlivosti, Kremnica dohodne s prijímateľom sociálnej služby v zmluve o poskytovaní sociálnych služieb.

2. Úhradu za opatrovateľskú službu platí prijímateľ opatrovateľskej služby podľa skutočného rozsahu poskytnutých hodín za kalendárny mesiac, v ktorom sa opatrovateľská služba poskytla, najneskôr do 10. dňa nasledujúceho kalendárneho mesiaca.

3. Celková úhrada za opatrovateľskú službu sa zaokrúhľuje na najbližší eurocent nadol.

**§ 14**

**Záverečné ustanovenia**

Všeobecne záväzné nariadenie obce Kunešov č. 4/2024 o poskytovaní opatrovateľskej služby bolo schválené Uznesením Zastupiteľstva obce Kunešov č. ......./2024 z .......... 2024 a nadobudlo účinnosť dňa .................  2024.

V Kunešove, dňa : ..................................................

 Peter Slašťan

 Starosta obce Kunešov

Návrh VZN vyvesený na úradnej tabuli obce dňa :

Dátum začiatku lehoty na pripomienkované konanie :

Dátum ukončenia pripomienkového konania :

VZN schválené dňa ............. uznesením:

VZN nadobúda účinnosť dňa :

Príloha č. 1 k VZN

Zaradenie do stupňa odkázanosti fyzickej osoby na pomoc inej fyzickej osoby na základe dosiahnutých bodov a určenie rozsahu odkázanosti (Príloha č. 3, časť B zákona č. 448/2008 Z.z. o sociálnych službách)

|  |  |  |  |
| --- | --- | --- | --- |
| Stupeň | Počet bodov | Priemerný rozsah odkázanosti(hod./deň) | Priemerný rozsah odkázanosti (hod./mesiac)  |
| I. | 105-120 | 0 | 0 |
| II. | 85-104 | 2-4 | 60-120 |
| III. | 65-84 | 4-6 | 120-180 |
| IV. | 45-64 | 6-8 | 180-240 |
| V. | 25-40 | 8-12 | 240-360 |
| VI. | 0-24 | Viac ako 12 | Viac ako 360 |

Príloha č. 2 k VZN

**Úkony sebaobsluhy, úkony starostlivosti o domácnosť a základné sociálne aktivity**

**Časť I**

**Sebaobslužné úkony**

**a) Hygiena**

1. osobná hygiena

hygienická starostlivosť o jednotlivé časti tela: ruky, tvár, zuby, nechty ( holenie, česanie, umývanie, make-up, odličovanie, strihanie nechtov na rukách a na nohách, aplikácia krémov, masti, prípadne medikamentov ),

2. celková kúpeľ

hygienická starostlivosť o celé telo vo vani, prípadne v sprche s umytím vlasov ( celkový kúpeľ sa vykonáva vždy vo vani alebo sprchovom kúte ).

**b) Stravovanie a dodržiavanie pitného režimu**

1. porciovanie stravy,

2. obsluha (prinesenie stravy a nápoja na dosah klienta),

3. kŕmenie a pomoc pri pití,

**c) Vyprázdňovanie močového mechúra a hrubého čreva 1. sprievod na toaletu,**

1.sprievod na toaletu

2. pomoc pri vyzliekaní, obliekaní,

3. účelná očista po toalete,

4. sprievod z toalety,

5. podanie podloženej misy, močovej fľaše s následným očistením podloženej misy ( fľaše ),

6. ochrana osobnej a posteľnej bielizne pred znečistením ( nasadenie a výmena plienky ),

**d) Obliekanie a vyzliekanie**

1. výber oblečenia,

2. obliekanie, obúvanie,

3. vyzliekanie, vyzúvanie,

**e) Mobilita, motorika**

1. sprievod pri chôdzi ( chôdza po rovine, po schodoch ),

2. pomoc pri vstávaní z lôžka, pomoc pri líhaní na lôžko,

3. polohovanie,

4. pomoc pri manipulácii s predmetmi ( napríklad pri uchopení lyžičky, zapínaní gombíkov ),

5. obsluha a premiestňovanie predmetov dennej potreby.

**Časť II**

**Úkony starostlivosti o svoju domácnosť**

a) nákup potravín a iného drobného spotrebného tovaru,

b) príprava jedla, varenie, zohrievanie jedla,

c) donáška jedla do domu,

d) umytie riadu,

x

f) obsluha bežných domácich spotrebičov,

g) starostlivosť o bielizeň ( pranie, žehlenie ),

h) starostlivosť o lôžko,

i) vynášanie drobného odpadu do zbernej smetnej nádoby,

j) donáška uhlia, donáška dreva, vynesenie popola, donáška vody, kúrenie vo vykurovacích telesách a ich čistenie,

k) ďalšie jednoduché úkony spojené s prevádzkou a udržiavaním domácnosti (administratívne úkony spojené s vedením domácnosti, napríklad zabezpečenie úhrady platieb).

**Časť III**

**Základné sociálne aktivity**

a) sprievod

1. na lekárske vyšetrenie,

2. na vybavenie úradných záležitostí

3. pri záujmových činnostiach,

b) predčítanie pre fyzickú osobu, ktorá je nevidiaca alebo prakticky nevidiaca najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní,

c) tlmočenie

1. pre fyzickú osobu, ktorá je nepočujúca alebo fyzickú osobu, ktorá má ťažkú obojstrannú nedoslýchavosť, najmä pri vybavovaní úradných záležitostí, pri návšteve lekára, pri záujmových činnostiach,

2. pre fyzickú osobu, ktorá je hluchoslepá, najmä pri vybavovaní úradných záležitostí, pri vybavovaní úradnej a osobnej korešpondencie a pri nakupovaní, pri návšteve lekára, pri záujmových činnostiach.

**Časť IV**

**Dohľad pri úkonoch sebaobsluhy , úkonoch starostlivosti o svoju domácnosť a pri**

**vykonávaní základných sociálnych potrieb (ďalej len „dohľad“)**

a) potreba dohľadu v určenom čase,

b) potreba nepretržitého dohľadu.